Agaptolemos

Agaptolemos (Agaptolemos, ) je v gréckej mytológii syn egyptského kráľa AigyptaPacificus Maximus, Hecatelegium, Filios Aegypti 2. a jeho fenickej manželky.Apollodoros, Bibliotheca, 2,1,5.

Agaptolemos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Agaptolemovi potom za manželku vybrali Peirénu, dcéru Danaa a jeho manželky z Aithiopie. Danaos, ktorý sa s tým ešte stále nevedel zmieriť, svojim dcéram následne prikázal, aby manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.

 Referencie a bibliografia 

Kategória:Postavy gréckej mytológie